Общинска избирателна комисия Джебел

РЕШЕНИЕ
№ 62
Джебел, 27.09.2019

ОТНОСНО: Заличаване на регистрацията в кандидатска листа за ОБЩИНСКИ СЪВЕТНИЦИ, издигната от политическа партия „ДОСТ“ в изборите за общински съветници и кметове в Община Джебел на 27 октомври 2019 г.

      Постъпило е писмо с Изх. № А 94-00-1766 /27.09.2019г. от Общинска администрация – Джебел, с което ни уведомява, че лицето **РУКИЯ РАМАДАН ЕМИН**, като вече регистрирана в кандидатска листа под № 5 за общински съветници във ВХОДЯЩ РЕГИСТЪР № 5 от 24.09.2019 г. от ПП „ДОСТ” и Решение № 54- МИ от 24.09.2019 г. на ОИК – Джебел, има дата на настоящ адрес от 11.07.2019 г. и че длъжностното лице от ГРАО не се е съобразило с изискванията за отседналост от 6 месеца /26.04.2019 г./ за участие в изборите за общински съветници и кметове на 27 октомври 2019 г.

Във връзка с това ОИК Джебел изпрати до ТЗ „ГРАО” писмо с Вх. № 14/27.09.2019г. за потвърждение на уседналостта на лицето Рукия Рамадан Емин чрез протокол.

С постъпил Протокол с вх. № 49/27.09.2019г. на Общинска администрация отдел „ГРАО” Джебел потвърждава, че лицето Рукия Рамадан Емин има настоящ адрес в село Плазище от 11.07.2019г.(до тази дата е била с настоящ адрес в Р. Турция).

     Горните обстоятелства са в разрез с чл.397, ал.1 от Изборния кодекс и Решение № 943-МИ от 02.09.2019г. на ЦИК за регистрацията на кандидата за общински съветник, издигнат от политическа партия „ДОСТ“, за участие в изборите за общински съветници и кметове, насрочени за 27 октомври 2019 г.

    Предвид изложеното и на основание чл. 87, ал. 1, т.15  от Изборния кодекс, Общинска избирателна комисия Джебел.

**Р Е Ш И:**

    Заличава регистрацията на кандидата за общински съветник**РУКИЯ РАМАДАН ЕМИН**, с ЕГН -XXXXXXXXXX, издигната за **ОБЩИНСКИ СЪВЕТНИК** от  политическа партия **„ДОСТ”**  за участие в изборите за общински съветници и кметове, насрочени за 27 октомври 2019 г. и анулира издаденото и удостоверение № 78/24.09.2019г.

Решението може да се обжалва пред Централната избирателна комисия в срок до три дни от обявяването му.

Председател: Ангелина Хаджиева

Секретар: Ергин Юсеин

\* Публикувано на 27.09.2019 в 19:20 часа